Author: gazdova
Last saved by: spano
Company: szuvsr

Predkladacia správa
Materiál  Finančné memorandum ISPA pre rok 2003 pre projekt “Odborná pomoc pre prípravu projektov Kohézneho fondu v oblasti vodného sektora v Slovenskej republike” je predkladaný na rokovanie vlády na základe uznesenia vlády Slovenskej republiky č. 600/2000 zo dňa 9. augusta 2000.
Cieľom predkladaného materiálu je schválenie finančného memoranda vládou SR, ktorým sa zabezpečí spolufinancovanie predmetného projektu z prostriedkov Európskych spoločenstiev. 
Projekt ISPA pre rok 2003 „Odborná pomoc pre prípravu projektov Kohézneho fondu v oblasti vodného sektora v Slovenskej republike“ bol schválený Riadiacim výborom ISPA, ktorý zasadal v novembri 2003. Finančné memorandum bolo pripomienkované vecne príslušnými rezortmi pred jeho schválením Riadiacim výborom ISPA.
Hlavným cieľom projektu odbornej pomoci je vypracovanie projektov v oblasti vodného sektora, ktoré budú čerpať finančné prostriedky z Kohézneho fondu. Jedná sa o pomoc pri:
-	vypracovaní úplných žiadostí konečného prijímateľa vrátane všetkých potrebných príloh a n a prípravu súťažných dokumentov podľa noriem potrebných na realizáciu opatrení,
-	spolufinancovaní technickej podpory pri príprave žiadostí na podporu z Kohézneho fondu predkladaných komisii,
-	budovaní zásobníka projektov, z ktorého možno čerpať žiadosti o podporu z Kohézneho fondu po vstupe SR do EÚ.
Projekt pokrýva technickú pomoc pre nasledujúcich konečných príjemcov: Bratislavská vodárenská spol., a. s., Západoslovenská vodárenská spol., a. s., Trnavská vodárenská spol., a. s., Severoslovenská vodárenská spol., a. s., Stredoslovenská vodárenská spol., a. s., Východoslovenská vodárenská spol., a. s., Podtatranská vodárenská spol., a. s. a Trenčianske vodárne a kanalizácie, a. s.
Celkové náklady projektu sú 6 660 000 €. Celkové oprávnené náklady pre uvedený projekt, na ktorých základe bol určený príspevok ISPA, sú 6 660 000 €. Príspevok ISPA predstavuje 4 995 000 €, t. j. 75 % celkových oprávnených nákladov. Národné spolufinancovanie projektu bude zabezpečené zo štátneho rozpočtu vo výške 1 665 000 €.
Za implementáciu projektu je zodpovedná Implementačná agentúra environmentálnych investičných projektov Ministerstva životného prostredia SR. 
Projekt musí byť ukončený do 31. decembra 2006.
Právne záväzná je anglická verzia finančného memoranda tvoriaca prílohu 1 materiálu. Prílohu 2 materiálu na rokovanie vlády tvorí časový harmonogram zabezpečenia prostriedkov národného spolufinancovania.
Finančné memorandum za Európsku komisiu podpísal dňa 16. decembra 2003 zastupujúci generálny riaditeľ pre regionálnu politiku Graham Meadows.